nb de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da en da da da da da da da da en nb en da da da da da en da nl da da da da da da da da en da nl da da da da da da da da en en da nl da da da da da da da nb da nl da da da da da da en da da nl da da da da da da en da nl da da en da da en da da da nn nl da da da da da da da nb da nl da da da da da da da en da nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
Den veloplagte ’Bad Guys’ er vild og vildt underholdende animation
Animation på Blu-ray: Der er fuld fart over animationsfeltet, når den vildt underholdende ’Bad Guys – de er super barske’ opfindsomt og legende ruller sig veloplagt ud. Der er nemlig vildt meget at kigge på, når flokken af barske og sjove skurke indtager scenen. Men følger således en ulv, en piratfisk, en tarantel, en slange og en haj (!). En røverbande i fuldt vigør på landjorden.
Ulven leder charmerende an i banden, hvor et kup ikke kan blive stort eller vovet nok. Da heldet imidlertid er ude, står de fem røvere over for valget mellem enten at lade sig fængsle eller forsøge at være gode. Men kan de ellers kriminelle dyr mon sådan uden videre blive gode og lægge deres liv helt om? Det er spørgsmålet i en fortælling, der bl.a. leger med fordomme samt det gode og onde i os alle.
Røverne mødes nemlig af fordomme i, hvad der ellers skal være en frisk start for vennerne. For kan man overhovedet få lov til at blive god, hvis ingen tror på en? Ganske vist er det ikke de mest spidsfindige pointer, der her males op, men historien og dens tematikker er ganske enkelt pokkers velfortalt, hvor det ikke mindst er en fryd at være i selskab med de medvirkende.
Lige fra de fem røvere, der både hver for sig og i samspil er yderst medrivende bragt til live, til historien, der er i konstant engagerende animeret bevægelse. Fra den dejligt hidsige piratfisk til den godmodige haj. Så selvom filmens fortælling måske ikke som sådan overrasker i sine plotdrejninger, blev jeg revet med af filmen, der er en ren animationsbombe udi fortælleglæde, humor og charme.
Det er en fornøjelse at se, hvor umage folkene bag har gjort sig – og samtidig får det til at se så legende let ud. Her er virkelig kælet for karaktererne, universet og selv de mindste detaljer. Det i alt fra de helt små bevægelser hos de medvirkende – hvilket er med til at give både hoved- og bikarakterer et eget liv – videre til de store actionscener, der blæser mig omkuld i al sin dynamiske iver.
’Bad Guys – de er super barske’ er med andre ord en vildt veloplagt og morsomt fortalt historie med et hold af karismatiske karakterer. En film, der bl.a. omhandler eviggyldige temaer som det gode og det onde i os alle – og om, at man ikke skal skue hunden på hårene. En skøn og skønt animeret film. Jeg så filmen med de velfungerende danske stemmer og glæder mig til et gensyn i selskab med originalstemmerne.
Der medfølger desværre intet ekstramateriale på Blu-ray-udgivelsen.
‘Bad Guys’ udkommer på dvd og Blu-ray den 26. september.
Liam Neeson deler øretæver ud i actionfilmen ‘Memory’
Action på Blu-ray: Hvis man har fulgt den i skrivende stund 70-årige skuespiller Liam Neeson, så har han bestemt ikke sat farten ned, hvad film angår – og da slet ikke, hvad actionfilm angår. Den karismatiske skuespiller har således stået i spidsen for en længere række af sprængfarlige actionfilm de seneste mange år. Nu er han atter på banen og klar til igen at dele hårde øretøver ud i action-thrilleren ‘Memory’.
Liam Neeson spiller her lejemorderen Alex Lewis, som får sin del af bad guys på nakken, da han nægter at udføre en job for en farlige og kriminel organisation. Det er det i udgangspunktet simple afsæt for, at den legendariske Liam Neeson både får lov til at skyde med skapt og se på store eksplosioner.
Mens man foran kameraet således finder en yderst garvet herre, så finder man ligeledes i instruktørstolen en mand, der har leveret sin del af hæsblæsende action gennem sin karriere. Her er nemlig tale om Martin Campbell, der blandt andet har titler på sit CV som James Bond-filmene ‘GoldenEye’ og ‘Casino Royale’, videre til film som ‘Te Legend of Zorro’ og ‘Edge of Darkness’. Det er med andre ord en garvet duo, der her er gået sammen for at action-underholde publikum for for Liam Neeson!
Blu-ray-udgivelsen med ‘Memory’ indeholder desværre intet ekstramateriale. Det er derfor naturligt nok også filmen, der så absolut er den sparsomme udgivelses hovedattraktion. Men for Liam Neeson-fans er det måske i grunden også nok.
‘Memory’ udkommer på dvd og Blu-ray den 29. august.
‘Fantastiske skabninger: Dumbledores hemmeligheder’ leverer fin magi
Magi på 4K Ultra HD: Eventyret er tilbage med ’Fantastiske skabninger: Dumbledores hemmeligheder’. Den tredje film i serien ’Fantastiske skabninger’, der udløber af og er en forhistorie til Harry Potters fortælling. Kampen mellem det gode og det onde bølger fortsat frem og tilbage i denne eventyrlige fortsættelse, hvor forholdet mellem Albus Dumbledore og Gellert Grindelwald får endnu mere schwung.
For selvom Dumbledore og Grindelwald er hinandens modstandere, er der også en følsom side til deres relation. Det giver fin dramatisk ballast til deres parløb – og når eventyret løber en smule af sporet undervejs. De to holder dramaet ganske fint på ret køl, hvor man desuden møder en lang række andre karakterer, som det desværre ikke helt lykkedes at balancere lige godt hele vejen.
Det sagt, så er her tale om en umage og ganske medrivende flok af personager, hvor man bl.a. igen møder den magiske zoolog og småakavede Newt Scamander, videre til Queenie Goldstein og hendes romantiske modstykke i Jacob Kowalski, mens vi også får et bedre indblik i Credence Barebones følelsesliv, hvor han kæmper en kamp mellem lyset og mørket.
Her er dog overordnet tale om kampen mellem det gode og det onde. Mellem Dumbledore og hans hold af bl.a. troldmænd mod Grindelwalds dystre planer om at tage magten over troldmandsverdenen og menneskene. Det hele pakket ind i lækre magi-effekter og opfindsomme skabninger, hvor man bl.a. møder ækle skorpionlignende monstre og andre eventyrlige væsner.
Jeg kan med andre ord godt lide det magiske univers, der foldes ud i nedtonet farveskala, mens ondskaben lurer om hvert et hjørne og undervejs også står i fuldt flor, når tryllestavene trækkes i storslået kamp. Her er bl.a. en cool og charmerende Jude Law som Dumbledore svær ikke at holde af, mens Mads Mikkelsen som hans onde modstykke Grindelwald har intenst nærvær.
Herudover bibringer Eddie Redmayne quirkiness som Scamander, mens Dan Fogler er et hjertevarmt comic relief som Kowalski og Ezra Miller er en mand i kamp med sig selv som Credence. ’Fantastiske skabninger: Dumbledores hemmeligheder’ er på trods af sin en smule ujævne udfoldelse og lidt for lange spilletid et magisk bekendtskab, der giver håb for serien af film, som venter forude.
4K Ultra HD og ekstramateriale: Filmen følger også med på Blu-ray, men det er naturligvis formatet 4K Ultra HD, der her er at foretrække med sin lyd- og billedoptimerede tekniske side. En lækkerbisken. Der medfølger også lidt ekstramateriale i form af lidt forskellige featuretter, der bl.a. ser på universets nye karakterer og de medvirkendes favoritscener, mens der også er slettede scener.
’Fantastiske skabninger: Dumbledores hemmeligheder’ udkommer på dvd, Blu-ray og 4K Ultra HD den 14. juli.
https://filmskribenten.dk/wp-content/uploads/2022/04/dumbledores-secrets-biograf-01.jpg 628 1200 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2022-07-06 07:07:432022-07-06 07:07:43‘Fantastiske skabninger: Dumbledores hemmeligheder’ leverer fin magi
‘Belfast’ viser en drengs barske oplevelser i en splittet by
6. juli 2022/i Blu-ray/DVD /af Bjarke Friis Kristensen
Drama på Blu-ray: Fortalt i smukke sort/hvid billeder, hensættes man i instruktør og manuskriptforfatter Kenneth Branaghs charmerende og gribende drama ’Belfast’ til slut-60’ernes Irland. Her møder man den kvikke 9-årige Buddy, der leger i gaderne, klarer sig godt i skolen og har set sig lun på en sød pige i sin klasse. Det er livet i børnehøjde, man møder. Ubekymret, uspoleret og uskyldigt.
Uroen ulmer dog i den nordirske hovedstad, hvor gaderne snart eksploderer i vandalisme og barske konfrontationer mellem det katolske mindretal og det protestantiske flertal. Således forvandler Buddys verden sig fra den ene dag til den anden. Volden har indtaget livet i byen og utrygheden har taget sig greb om både ham og familien i en hverdag, der ellers var dejlig sorgløs.
I stedet for den ubekymrede leg, de eventyrlige biografture og fantastiske tegneserier, møder Buddy nu også livets alvor. Han står således ansigt til ansigt med fare og utryghed, hvor tanker om ikke mindst sin families sikkerhed pludselig vokser sig store. Hvad skal der ske med bedsteforældrene? Hvad med mor, far og storebror? Hvordan skal det hele egentlig gå?
Det er denne konflikt, filmens historiske drama udspringer fra, mens den menneskelige kerne bindes sammen af Buddy og hans lille familie, hvor moren kæmper med at få dagligdagen til at hænge sammen, mens faren må tage til England i uger ad gangen for at tjene til føden. ’Belfast’ er dog ikke et tungt drama, men er derimod fortalt med en liflig lethed, der rummer både lune og humor.
Det sker ikke mindst takket være Buddys udsyn på verden, hvor han dog pludselig må agere mere voksen end hans alder ellers burde fordre. Men selvom man her lander midt i farligt gadeoptøjer, hvor butikker plyndres og truslerne går højt, har Kenneth Branagh en fin evne til at skyde en gribende uskyld og lethed ind i sit drama, der dog desværre kører ned ad en lidt for forudsigelig vej.
Det er ikke en fortælling, der som sådan byder på de store overraskelser. Derfor har dramaet heller ikke hele vejen et lige godt tag i den nuancerede tyngde, filmen ellers rummer. Det sagt, så løfter blandt andet skuespillerne fornemt deres karakterer, hvor man møder en varm menneskelighed, som smitter af på mig. ’Belfast’ er kort fortalt en fin lille historie fortalt på charmerende og empatisk vis.
Ekstramateriale: Blu-ray-udgivelsen byder på en omgang ekstramateriale, hvor man bl.a. finder en making of-featurette, slettede scener samt en alternativ slutning på filmen, mens der også medfølger et kommentarspor med filmens instruktør og forfatter.
’Belfast’ udkommer på dvd og Blu-ray den 8. august.
https://filmskribenten.dk/wp-content/uploads/2022/03/belfast-biograf-01.jpg 849 1482 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2022-07-06 07:01:522022-07-06 07:01:52‘Belfast’ viser en drengs barske oplevelser i en splittet by
Den sødmefulde ‘Licorice Pizza’ både charmerer og forfører
10. juni 2022/i Blu-ray/DVD /af Bjarke Friis Kristensen
Et smukt tidsbillede på Blu-ray: Med hele vejen forførende billeder og et stemningsfuldt soundtrack, griber filmskaberen Paul Thomas Anderson mig med sit coming of age-drama ’Licorice Pizza’. Jeg bliver taget med til starten af 70’ernes Californien, hvor en liflig sødme strømmer mig i møde i mødet med den umage og charmerende duo bestående af den 15-årige Gale Valentine og den 25-årige Alana Kane.
Godt nok er der til en start en kende kold luft fra den noget ældre og rappe Alana til den yngre, men ukuelige bejler Gale, der er mindst lige så entreprenant, som han er selvsikker. Med søde ord og charme får Gale dog vendt modstand til overgivelse, hvilket afføder et umage venskab. Eller er de to nu også blot venner? Der er ikke tvivl om Gales følelser, men Alana er nok ikke helt på samme side.
’Licorice Pizza’ er ikke som sådan plotdrevet, men lever i høj grad af sin atmosfære og karakterer. Jeg hænger her ud med Gale og Alana samt flokken af øvrige personer, som de to møder på deres vej fra barn til ægte voksen. Gale gør sit for at slippe livet som dreng, mens Alana dødkeder sig som fotografassistent. De befinder sig begge i en overgangsfase, så hvor skal livet nu føre dem hen?
En yderst veloplagt Cooper Hoffman debuterer som skuespiller som den ordkække Gale, mens Alana Haim er det charmerende kvindelige modstykke, der ikke finder sig i noget pis. De to leverer dynamisk kemi, som jeg fra først til sidst var grebet af. De var en fornøjelse at hænge ud med i en skøn blanding af den første store kærlighed til det at manøvrere rundt i ungdomslivets mange følelser.
Paul Thomas Anderson har også skrevet det troværdigt flydende manuskript, der ligger naturligt i munden på de medvirkende, hvor man også gøres selskab af bl.a. en excentrisk Bradley Cooper samt en selvglad Sean Penn. Det er dog helt og holdet Cooper Hoffman og Alana Haims fortælling, som er i centrum i en film, der desuden også er rig på komisk velbalancerede scener.
Paul Thomas Anderson er lykkedes med at hive mig tilbage til et lifligt ungdomsliv i det sommerlige Californien, hvor kærligheden spirer og følelserne sprutter i den udfordrende overgang fra barn til voksen. Cooper Harper og Alana Haim er et fortryllende og charmerende bekendtskab hele vejen gennem filmens forførende atmosfære af ungdommens håb, frustrationer og uanede muligheder.
’Licorice Pizza’ udkommer på dvd og Blu-ray den 20. juni.
https://filmskribenten.dk/wp-content/uploads/2022/03/Licorice-Pizza-biograf-01.jpg 720 1280 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2022-06-10 07:41:322022-06-10 07:41:32Den sødmefulde ‘Licorice Pizza’ både charmerer og forfører
Flere dumheder og hjernedøde stunts med ‘Jackass Forever’
24. maj 2022/i Blu-ray/DVD /af Bjarke Friis Kristensen
Vanvittig stunts på Blu-ray: Så sker det! Drengene fra Jackass er tilbage i filmisk form med ‘Jackass Forever’. Der er gået intet mindre end 11 år siden sidst. Så kan de efterhånden halvgamle drengerøve leve op til deres gamle stunts og farlige dumheder? Svaret er faktisk et ja. For dumheden og de vanvittige idéer er stadig i højsædet, når holdet af Jackass-medlemmer kaster sig ud i både lort, fuldt firspring og alskens klamheder.
Denne gang gøres bl.a. vores allesammens Johnny Knoxville og co. selskab af en række nye og dødsforagtende rekrutter i form af ungt blod. Det er nok meget godt. For de gamle hoveder bliver altså som bekendt ikke yngre. Derfor kastes de nye ansigter direkte i ind i ilden aka løvens hule, hvor den blandt andet står på både udfordrede tissemænd og svedfyldt sushi. Ja, det er både klamt og nervepirrende at overvære de mange stunts.
Her er en overvægt af de mange fysiske strabadser, der blandt andet også involverer slangebid og store kroppe, der maser mindre kroppe samt sin del af skridt, der bliver godt og grundigt smadrede. Ja, alt er for så vel ved det gamle i Jackass-land. Det selvom alderen trykker, hvorfor noget af ungdommens kådhed altså også er røget i løbet af årene.
Det er derfor også godt at se, hvordan de nye hoveder kaster sig dødforagtende og dumt ud i den ene udfordring efter den anden i et ræs om både at overgå hinanden, men altså også de gamle Jackass-mestre. Det er så absolt fortsat både dumt, men altså også ganske ok og hjernedød underholdning.
‘Jackass Forever’ er for fans højst sandsynligt et nostalgisk og kærkomment gensyn med ikke mindst de gamle hoveder, men mon ikke også de nye ansigter i flokken vil tage kegler, når først de halsbrækkende og dybt dumme stunts ruller afsted i en blanding af Jackass-nostalgi og kærlige drengestreger. Mon Johnny Knoxville, Steve-O, Chris Pontius, Preston Lacy, Dave England, Jason ‘wee Man’ Acuña med flere har mere i sig efter den her?
‘Jackass Forever’ udkommer på dvd og Blu-ray den 23. maj.
https://filmskribenten.dk/wp-content/uploads/2022/05/Jackass-4-Forever-01.jpg 798 1420 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2022-05-24 12:56:382022-05-24 12:56:38Flere dumheder og hjernedøde stunts med ‘Jackass Forever’
Michael B. Jordan vikles ind i actionfyldt konspiration i ‘Without Remorse’
23. maj 2022/i Blu-ray/DVD /af Bjarke Friis Kristensen
Action på Blu-ray: Der er vist ikke den store tvivl om, at Michael B. Jordan kan finde ud af at slå på tæven. Det har han mere end bevist i sin boksende rolle i de medrivende Creed-film, der som bekendt udspringer af Rocky-franchisen. Han viste også også muskuløs figur som skurken Killmonger i superheltefilmen ‘Black Panther’. Med actionthrilleren ‘Without Remorse’ er han trukket i militærtøjet og taget automatvåben med.
Michael B. Jordan spiller nemlig her hovedrollen i historien om Tom Clancys actionhelt John Kelly. Haner en hårdtslående Navy SEAL, hvis liv bliver forandret for evigt, da hans hustru myrdes. Han vil nu hævne sin store kærlighed, hvilket dog ikke kommer til at gå helt så let. For pludselig står han midt afsløringen af en international konspiration – og hvad gør man så lige?
John Kelly finder sig således nu splittet mellem personlig ære og loyalitet over for sit fædreland, mens han må kæmpe mod en lang række af dødsensfarlige fjender i håbet om at undgå en katastrofe. Her er altså lagt en klassisk hævnfortælling på skinner, der dog krydres med netop konspirationer og hemmeligheder, mens der skydes med skarpt og eksplosionerne brøler.
‘Without Remorse’ er baseret på forfatteren Tom Clancys bog af samme navn fra 1993, hvor den højspændte fortælling om actionhelten altså har fået sig en eksplosiv opdatering med den talentfulde Michael B. Jordan i hovedrollen. Filmens ene forfatter er desuden ingen ringere end Taylor Sheridan, der bl.a. har forrygende manuskripter til ‘Sicario’, ‘Wind River’ og ‘Hell or High Water’ på sit CV.
‘Without Remorse’ er altså en omgang actiontæv med karismatiske og hårdtslående Michael B. Jordan i front. Blu-ray-udgivelsen byder desuden på en lille omgang ekstramateriale. Her finder man fire forskellige featuretter, der ser nærmere på filmen og dens tilblivelse, herunder blandt andet netop karakteren John Kelly og ikke mindst filmens actionscener.
‘Without Remorse’ udkommer på Blu-ray den 2. maj.
https://filmskribenten.dk/wp-content/uploads/2022/05/Without-Remorse-02.jpg 798 1420 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2022-05-23 08:53:232022-05-23 08:53:23Michael B. Jordan vikles ind i actionfyldt konspiration i ‘Without Remorse’
Man bliver i godt humør af Pixars sjove og rørende ‘Turning Red’
22. maj 2022/i Blu-ray/DVD /af Bjarke Friis Kristensen
Animationsfilm på Blu-ray: Jeg har faktisk aldrig haft en sådan rigtig nederen oplevelse med en af Pixars animationsfilm. De har kort fortalt et højt bundniveau. Tænk blandt andet blot på titler som filmene i Toy Story-serien og i Monsters Inc.-universet samt ‘Finding Nemo’, ‘Te Incredibles’ og ‘Ratatouille’, videre til ‘WALL-E’, ‘Up’ og ‘Inside Out’ samt de nyere ‘Soul’ og ‘Luca’. Med ‘Turning Red’ er Pixar bestemt igen i animations-hopla.
Man møder her den smånørdede og selvtillidsfulde 13-årige Mei Lee. Hun er højt på strå og kæk i replikken, men er også splittet mellem at forblive sin mors pligtopfyldende datter og så at omfavne det uregerlige følelsesliv, som ungdommen blandt andet også afføder. Denne splittelse bliver snart meget tydelig – også overfor hendes flok af tætte venner.
For ikke alene sker der mange forandringer i livet omkring Mei Lee – så som i interesser, fyre og venner – men også i hendes krop, der på noget mystisk vis forvandles til en stor og rød kæmpepanda, når hun bliver for meget grebet af følelsernes vold – og hvordan kontrolerer man lige sine følelser, når de bruser afsted? Det spørgsmål må Mei Lee forsøge at besvare, hvis ikke hele hendes liv og verden skal ramle sammen om ørerne på hende.
‘Turning Red’ er altså ikke alene en medrivende animeret og veloplagt fortalt film, men også en film, der behandler interessante og komplekse tematikker som både det at gå fra barn til voksen, videre til problematikker, der kan være i ens familie og de forventninger ens forældre har til en. De forventninger, der er til, hvordan ens eget liv skal være og tage sig ud. Det er blandt andet netop den problematik Mei Lee står midt i her.
Pixar formår med andre ord atter engang at tage fat i svære problemstillinger, som de fleste af os kender til – eller kommer til at kende til. Netop den af og til forvirrende vej fra barn til voksen samt et tema så stort som ens skæbne her i livet. Det at tage hånd om sit eget liv – modsat at lade sig presse i en bestemt og fastsat retning. ‘Turning Red’ er således en morsom og underholdende film, der bestemt også har sin del af tematikker, der maner til eftertanke.
‘Turning Red’ udkommer på dvd og Blu-ray den 3. maj.
https://filmskribenten.dk/wp-content/uploads/2022/05/Turning-Red-02.jpg 675 1200 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2022-05-22 10:54:122022-05-22 10:54:12Man bliver i godt humør af Pixars sjove og rørende ‘Turning Red’
Kom med på en hjertevarm tur til Paris med ‘Rose’
21. maj 2022/i Blu-ray/DVD, Streaming /af Bjarke Friis Kristensen
Dansk drama på streaming: Den danske instruktør Niels Arden Oplev har også skrevet det danske og hjertevarme drama ‘Rose’. Det med udgangspunkt i sit eget liv og relationer. Han er manden bag bl.a. film som ’Drømmen’, ’Mænd der hader kvinder’ og ’Ser du månen, Daniel’. Med ’Rose’ går turen ned gennem Europa til Paris med Sofie Gråbøl i hovedrollen som den skizofrene Inger.
Med på turen har Inger sin søster, den omsorgsfulde Ellen og hendes forstående mand, der tager tingene oppefra og ned. De spilles af henholdsvis Lene Maria Christensen og Anders W. Berthelsen. Turen foregår i en bus sammen med en gruppe andre ferieklare danskere. Det er dog ikke sådan lige at holde humøret lige højt hos deres medturister.
Ikke mindst opstår der sin del af gnidninger mellem Inger og en noget strid rektor, der spilles dejligt knotten af Søren Malling. Således er der indlagt en smule drama i foretagendet, der også byder på sin del af sjove indspark og scener, hvor ikke mindst Inger er afsender på morsomhederne. Det bl.a. med sine noget bramfrie udbrud i samspil med de øvrige feriegæster.
Det er sådan set ikke fordi, at Ingers skæve ”oneliners” ikke er ok morsomme, men der går lidt stampe i det, når man også for tredje, fjerde og femte gang skal overvære samme komiske trick. Sofie Gråbøl gør det dog ganske ok som Inger, der med et hemmeligt minde om en fransk summerflirt fra sin ungdom også får lagt et mere nuanceret følelsesliv til karakteren, der dog aldrig rigtig griber mig.
Det gør sig desværre gældende for filmen meget af tiden, hvor historien noget forudsigeligt rammer alle de narrative punkter, man har set et utal af gange før. Opture, nedture og opture igen. Det uden at skulle afsløre noget her. Selvom man nok selv kommer til at se plotdrejninger på afstand. Det er en skam, at klichéerne rammer noget tungt, hvor tematikken og hovedpersonen kunne være skildret mere interessant.
Niels Arden Oplevs hjertevarme drama ’Rose’ ender med andre ord desværre som en lidt for forudsigelige sag, selvom temaer som bl.a. familie, venskaber og ungdommens berusende forelskelse er i spil samt ikke mindst og naturligvis en historie med en skizofren og midaldrende kvinde i hovedrollen. Desværre løfter det hele sig aldrig sådan rigtigt op over at være en noget forglemmelig, men dog sød lille film.
’Rose’ udkommer som digitalt køb den 16. maj, på dvd den 19. maj og som digital leje den 06. juni.
https://filmskribenten.dk/wp-content/uploads/2022/05/Rose-2022-03.jpg 540 960 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2022-05-21 13:48:082022-05-21 13:48:08Kom med på en hjertevarm tur til Paris med ‘Rose’
Eddie Murphy er tilbage i ikonisk rolle med ‘Coming 2 America’
1. marts 2022/i Blu-ray/DVD /af Bjarke Friis Kristensen
Komedie på Blu-ray: Eddie Murphy er vist det, man roligt kan kalde for en levende komedielegende. Tænk blot på film som blandt andre Beverly Hills Cop-filmene (med den herlige danske titel ‘Frækkere end politiet tillader), ‘Trading Places’ (Også med en herlig dansk titel: ‘Bossen og bumsen’) samt 48 Hrs. – for slet ikke at tale om hans kække og skarpe stand-up.
Nå ja, jeg må jo altså bestemt ikke glemme John Landis’ komedie-klassiker ‘Coming to America’ fra 1988. Her møder vi som kendt den yderst velhavende og forkælede prins Akeem – spillet uforglemmeligt af Eddie Murphy. Han drager i 80’erne fra Afrika til Queens i New York, hvor han går undercover for at finde en hustru, der vil elske ham for den, han er og ikke fordi, han er en prins.
Nu er Akeem så tilbage mere end 30 år senere. Denne gang som konge, Det sammen med sin tro væbner og rådgiver Semmi. For fra det frodige kongerige Zamunda tager den nykronede Akeem og Semmi. Begge naturligvis atter spillet af Eddie Murphy og Arsenio Hall.
Det umage par drager denne gang ud på nye strabadser, der atter engang sender dem til den anden side af verden. Nemig hele vejen fra Afrika og tilbage til Queens i New York, hvor det hele begyndte. Akeem finder nemlig ud af, at han har en søn, der bor i USA, hvorfor Akeem nu tager rejsen for at få en relation til sin søn og kommende arving.
Meget kan man mene om denne måde at tage en udødelig klassiker for så at genoplive dens succes og elskede karakterer. Men ikke desto mindre er det trods alt både netop Eddie Murphy og Arsenio Hall, der altså gentager deres roller i stedet for at smække andre skuespillere ind i rollerne. Hjertet må man tro er på rette sted.
Blu-ray-udgivelsen med ‘Coming 2 America’ byder desuden på en omgang ekstramateriale. Her finder man et kommentarspor med filmens instruktør Craig Brewer samt et kig på turen fra Queens til Zumunda.
‘Coming 2 America’ udkommer på dvd og Blu-ray den 7. marts.
https://filmskribenten.dk/wp-content/uploads/2022/02/coming-to-america-2-bd-02.jpg 720 1280 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2022-03-01 06:58:322022-03-01 06:58:32Eddie Murphy er tilbage i ikonisk rolle med ‘Coming 2 America’
Side 1 af 77123›»
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme